text: Fjern skraldespanden og slip af med affaldet
  17 april 2015 kl. 13.50
  Det lyder som et paradoks: Fjern skraldespanden og slip af med affaldet. Men det passer, viser erfaringer fra. Bl.a. Naturstyrelsen i Trekantk-området og tidligere Tønder Kommune.
  Problemet er nemlig, at nogle ? dovne ? mennesker ikke gider køre på lossepladsen med deres affald, men dumper det på den nærmeste rasteplads eller i skoven. Og affaldet ender sjældent i de skraldespande, der opstillet.
  Det har man fundet ud af hos Naturstyrelsen Trekantsområdet.
  Her er hver fjerde skraldespand i skovområderne blevet fjernet, fortæller skovfoged Claus Simonsen til DR Trekanten.
  - Nogle gange får vi væsentlig mere skrald ved at have en skraldespand stående, end ved ikke at have den stående, siger Claus Simonsen.
  Erfaringen er sådan set ikke ny: Allerede for præcis fire år siden fortalte TV SYD om Tønder Kommune, som fjernede halvdelen af deres 460 skraldespande. Folk tager deres skrald med hjem, når der ingen spande er?
  På søndag holder Danmarks Naturfredningsforening sin årlige affaldsindsamling. Der samles skrald mindst 800 steder i landet.
  TV SYDs indslag april 2011
  